《城中小筑新成夏月馀凉堪贾虽仅容膝亦颇远俗漫裁十律以畅幽襟 其五》
明代·邓云霄

小园日涉漫夷犹，浊酒匏樽醉即休。官罢故人多裹足，地偏经月只科头。

蕙兰送馥时薰席，水石迎凉早报秋。已敞竹林供引兴，何须萱草与忘忧。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。